cyanic-selkie/wikianc huggingface dataset:
Սարագոսա ԲԱ
«Բասկետ Սարագոսա 2002» (իսպ.՝ Basket Zaragoza 2002 S. A. D.), իսպանական պրոֆեսոնալ բասկետբոլային ակումբ, որը հանդես է գալիս Իսպանիայի ACB լիգայում և Եվրագավաթում։ Տեղակայված է Իսպանիայի Արագոն երկրամասի Սարագոսա քաղաքում։ Տան հանդիպումները «Սարագոսան» անցկացնում է «Պրինսիպե Ֆելիպե արենա» մարզապալատում։
Հիմնադրվել է 2002 թվականին՝ բարձրագույն լիգայում քաղաքը ներկայացնող բասկետբոլային թիմ ունենալու նպատակով։ Սկզբնական ժամանակներում թիմն հանդես էր գալիս Իսպանիայի բասկետբոլային լիգայում (Liga Española de Baloncesto, LEB)` Զբաղեցնելով «Կորունյա» ակումբին։ Առաջին հինգ տարում թիմը մեծ դժվարությամբ է կարողանում գոյատևել LEB լիգայում՝ բազմաթիվ անգամներ դուրս մնալով փլեյ-օֆֆներից։ Ինչևէ ACB լիգայում թիմը նույնպես չի կարողանում արդարացնել սպասումները, սակայն ընդհանուր կազմի փոփոխություններից հետո «Սարագոսան» կարողանում է դառնալ Իսպանիայի լավագույն բասկետբոլային ակումբներից մեկը։
Արտաքին հղումներ
Կատեգորիա:Իսպանական բասկետբոլային ակումբներ
Աստերոիդների ցանկ (89901-90000)
Աստերոիդների ցանկ (89801-89900) * Աստերոիդների ցանկ * Աստերոիդների ցանկ (90001-90100)
Լևոն Հակոբյան (քիքբոքսեր)
Լևոն (Լենդրուշ) Հակոբի Հակոբյան, հայ քիքբոքսեր, kick-thai բռնցքամարտիկ։ Հանդես է գալիս Բելգիայի դրոշի ներքո, իսկ 2019 թվականից արդեն Հայաստանի դրոշի ներքո ու անցկացրել է մեկ մենամարտ, որում հաղթել է։
Կենսագրություն
Ծնվել է 1987 թվականի հւլիսի 24-ին Արմավիրի մարզի էջմիածին քաղաքում։ 1994-2000 թվականներին հաճախել է Էջմիածնի Գրիգոր Նարեկացու անվան թիվ 2-րդ միջնակարգ դպրոցը, ապա 2000 թվականին բնակություն է հաստատել Բելգիայի Մեխելեն քաղաքում՝ ավարտելով տեղի միջնակարգ դպրոցը։ Լևոն Հակոբյանը փոքր տարիքից սիրել է զբաղվել սպորտով և հաճախել է տարբեր սպորտային խմբակների` ըմբշամարտ, տեկվանդո, քիքբոքսինգ։ 2000 թվականից Բելգիայում սկսել է զբաղվել kick-thai բոքսինգով։ Նույն թվականին դարձել է BKBM0 ֆեդերացիայի անդամ ներկայացնելով` HTK ակումբը։ Մասնակցել է բազմաթիվ մրցաշարերի` գրանցելով մի շարք հաղթանակներ։ 2006 թվականի հոկտեմբերի 15-ին դարձել է VLAAMS չեմպիոն (70 կգ քաշային կարգում)։ Այս մրցարշարի ընթացքում Լևոն Հակոբյանը նվաճել է VLAAMS չեմպիոնական գոտին։ 2008 թվականի հուլիսի 7-ին մասնակցել է Բելգիայում կայացած մրցաշարին, դարձել է Բելգիայի չեմպիոն K-1 Rules 72 կգ քաշային կարգում։ Նույն թվականի հուլիսի 13-ին մասնակցել է Հոլանդիայի Ռոտերդամ քաղաքում կայացած Risque ակումբի կողմից կազմակերպված մրցաշարին, հասել է մինչև եզրափակիչ։ 2010-2018 թվականներին Լևոն Հակոբյանը սկսել է իր մարզչական կարիերան ղեկավարելով The Warriors ակումբը և կազմակերպել է մի շարք մրցաշարեր։ 2019 թվականին Լևոն Հակոբյանը առաջարկ է ստացել մասնակցել Հայաստանում կայանալիք Mix Fight 44 մրացաշարին։
Գործունեություն
2020 թվականին Լևոն Հակոբյանը առաջարկ է ստացել Multi fight ակումբից և ակումբի հետ կնքել է պայմանագիր` դառնալով Multi fight ակումբի մարզիկ։ 2021 թվականից Multi fight ակումբում զբաղեցրել է մարտերի կազմակերպչի    եվ ակումբի մենեջերի պաշտոնը։ 2022 թվականի մարտի 5ին Multi fight ակումբի նախագահ ՝ Ռոբերտ Ղազանչյանի գլխավորությամբ կազմակերպել է  տարածաշրջանում բացառիկ  համարվող  MFC 1 միջազգային մրցաշարը։ Լեվոն Հակոբյանի ջանքերով մրցաշարին մասնակցել են աշխարահռչակ հայ մարզիկներ,որոնցից շատերը առաջին անգամ էին հանդես գալիս իրենց հայրենիքում,մրցաշարին մասնակցել են նաև այլազգի մարզիկներ։ 2022 թվականի մայիսի 15-ին, Ռուսաստանի դաշնության Սամարա քաղաքում ,MFC  նախագահ ՝Ռոբերտ Ղազանչյանի  ,OFC նախագահ ՝Գուրիանով Ալեքսանդրի գլխավորությամբ ,երկու ակումբների համագործակցության արդյունքում  տեղի կունենա համաշխարհային մասշտաբով մեգա շոու մրացաշար։Մրցաշարի ընթացքում կլինեն MMA եվ K-1 ոլորտի մարտեր։Մրցաշարի կազմակերպիչներ՝ MFC մարտերի կազմակերպիչ,ակումբի մենջեր՝Լեվոն Հակոբյան ,OFC մարտերի կազմակերպիչ՝ Արտյոմ   Կուտեպով։
Դենիս Դավիդովի տուն
Դենիս Դավիդովի տուն (Дом Дениса Давыдова), XIX դարի սկզբի առանձնատուն Մոսկվայի կենտրոնում (Բոլշոյ Զնամենսկի նրբանցք, տուն 17)։ Այդ տանը 1826 - 1830 թվականներին ապրել է բանաստեղծ, 1812 թվականի Հայրենական պատերազմի հերոս, գեներալ-մայոր Դենիս Դավիդովը։ Ներկայումս առանձնատունը պատկանում է Ռուսաստանի Դաշնության պաշտպանության նախարարությանը։ Դենիս Դավիդովի տունն ունի մշակութային ժառանգության դաշնային նշանակության օբյեկտի կարգավիճակ ։
Պատմություն
Բոլշոյ Զնամենսկի նրբանցքում այս ոչ մեծ առանձնատունը կառուցվել է 1812 թվականի հրդեհից անմիջապես հետո։ 1826 թվականին այն ձեռք է բերել Դենիս Դավիդովը իր կնոջ անունով, և այնտեղ ապրել է մինչև 1830 թվականը։ Ըստ խոստովանական ցուցակի՝ այս տանն ապրել են «գեներալ-մայոր Դիոնիսի Վասիլևիչ Դավիդովը, նրա կինը՝ Սոֆյա Նիկոլաևնան և երեխաները՝ Վասիլին, Նիկոլայը, Դիոնիսին և Ախիլին» ։ Ենթադրաբար այդ տանը Դենիս Դավիդովին այցելել է Ա. Ս. Պուշկինը ։ 1830 թվականին Դավիդովները հեռացել են այս տնից, իսկ 1833 թվականին վաճառել են այն։ 1835 թվականին Դավիդովները ձեռք են բերել Պրեչիստենկա փողոց, 17 հասցեի տուն-պալատը ։
Ճարտարապետություն
Երկհարկանի առանձնատունը գրեթե չի վերակառուցվել XIX դարի սկզբից։ Կենտրոնական մասն ավարտվում է ցածր եռանկյունաձև ճակտոն ունեցող ոչ մեծ կիսահարկով։ Կողային մասերը առաջին հարկի մակարդակով սկզբնապես երեսպատված էին կոպտատաշ քարով ։ Երկրորդ հարկի երեք պատուհաններն ունեն զարդաքիվեր։
Ծանոթագրություններ
Կատեգորիա:Մոսկվայի շենքեր և կառույցներ Կատեգորիա:19-րդ դարի հիմնադրումներ Ռուսաստանում
Սաիդ Նաֆիսի
Սաիդ Նաֆիսի, իրանցի, պատմաբան, գրող, բանաստեղծ, թարգմանիչ։ Իրանի գրականության և լեզվի ակադեմիայի անդամ (1935)։
Կյանքը և գործունեություն
Նաֆիսին բժիշկ Ալի Ակբար Նազեմ-օլ-աթեբբայի որդին է, ծնվել է Թեհրանում։ Սկզբնական կրթությունը ստացել է իր հոր հիմնած դպրոցում։ 15 տարեկան հասակում տեղափոխվել է Ֆրանսիա և սովորել է Փարիզի համալսարանում։ Իրան վերադառնալուց հետո դասավանդել է ֆրանսերեն և աշխատանքի է անցնել սոցիալական ապահովության նախարարությունում։
1934 թվականից Թեհրանի համալսարանի պարսկական գրականության պրոֆեսոր։ Իրանի, Միջին Ասիայի, Հնդկաստանի ժողովուրդների գրականության և պատմության հարցերին վերաբերող ավելի քան 2 հազար աշխատության հեղինակ է։
Նրա գրականության վրա ազդեցություն է ունեցել իրական կյանքը։ Կատարել է գիտական և գեղարվեստական գրականության թարգմանություններ արևմտյան և եվրոպական լեզուներով։
Սաիդ Նաֆիսին հայկական աղբյուրների մասին
1930-ական թվականներին Սաիդ Նաֆիսին «Շարղ» («Արևելք») ամսագրի էջերում տպագրած «Նախաիսլամական պատմության աղբյուրները և հայ պատմիչները» հոդվածում նշում է, որ Իրանի այդ ժամանակահատվածի պատմության վերաբերյալ գրեթե չկան գրավոր փաստեր, իսկ պահլավերենով գոյություն ունեցող նյութերը կրոնական բնույթի աղքատիկ տեքստեր են. «...Սակայն հայ ժողովուրդը,- գրում է նա,- ավելի քան 1500 տարի առաջ, Արշակունիների թագավորության շրջանից սկսած, ունեցել է հարուստ պատմագրություն, որը արժեքավոր աղբյուր է Իրանի Արշակունիների և Սասանյանների թագավորության պատմությունը լուսաբանելու համար» ։
Գրականոթյուն
Կատեգորիա:Իրանցի գրողներ Կատեգորիա:Իրանցի թարգմանիչներ Կատեգորիա:Իրանցի բանաստեղծներ Կատեգորիա:Բանաստեղծներ այբբենական կարգով
Սկուչնոե
Սկուչնոե (Скучне), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Սկուչնոե գյուղում բնակվում էր 14 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի գյուղեր
Արմենակ Վարդանյան
Արմենակ Երեմի Վարդանյան, հայ քանդակագործ։
ՀՀ վաստակավոր նկարիչ Երեմ Վարդանյանի որդին է։
Կենսագրություն
1973 թվականին ավարտել է Երևանի գեղարվեստի ուսումնարանը, 1989 թվականին՝ Երևանի գեղարվեստա-թատերական ինստիտուտը ։
Ստեղծագործություններ
Ստեղծագործում է դեկորատիվ-մոնումենտալ քանդակի, մանրաքանդակի բնագավառներում։
Ցուցահանդեսներ
Անհատական ցուցահանդեսներ է ունեցել Լոզանում (1991), Լոս Անջելեսում (1993), Փարիզում (1996-2002)։ Գործերից պահվում են Հայաստանի ազգային պատկերասրահում, ՌԴ գեղարվեստի ակադեմիայում, Ռավեննայի Դանթեի թանգարանում և այլուր։
Ծանոթագրություններ
Կատեգորիա:Հայ քանդակագործներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Դիրիժոր
Դիրիժոր (diriger – «ուղղություն տվող» բառից), երաժիշտ, որը խմբավարում է նվագախումբը, տալիս է երաժշտական գործիքների մուտքերը, ստեղծագործության տեմպը և այլն ։ Դիրիժորը կարող է ղեկավարել տարբեր նվագախմբեր՝ սիմֆոնիկ, ջազ, ազգային նվագարաններ և այլն։ Շատ կոմպոզիտորներ, ինչպիսիք են Յոզեֆ Հայդնը, Վոլֆգանգ Ամադեուս Մոցարտը, Լյուդվիգ վան Բեթհովենը, Ֆելիքս Մենդելսոնը եղել են նաև դիրիժորներ։ Նրանք ղեկավարել են տարբեր սիմֆոնիկ և ֆիլհարմոնիկ նվագախմբեր՝ կատարելով իրենց իսկ գրած ստեղծագործությունները։ Դիրիժորը կարող է ձեռքին պահել փոքրիկ փայտիկ, չնայած ոմանք այն չեն օգտագործում։
Այլ գործածություններ
Հայերենում դիրիժոր բառի փոխարեն օգտագործում են նաև երաժշտավար կամ նվագավար։
Դիրիժորի աշխատանք
Յուրաքանչյուր նվագախումբ ունի իր դիրիժորը։ Կան նաև հրավիրված դիրիժորներ, որոնք տվյալ նվագախմբի հետ աշխատում են միայն որոշ ժամանակահատվածում։ Դիրիժորի և նվագախմբի աշխատանքը բաժանված է երեք մասի՝ նախապատրաստում, փորձ և համերգ։
Աշխատանքի ընթացքում դիրիժորի ամենագլխավոր աշխատանքը համարվում է նվագախմբին ստեղծագործության ներկայացնելը, ծանոթացնելը, նկարագրելը։ Ստեղծագործության մեջ շատ կարևոր է կոմպոզիտորի ապրած ժամանակաշրջանը նրա պատկերացումները, հոգեկան վիճակը, նրան շրջապատող միջավայրը և այլն։ Նվագախմբին այս ամենը բացատրելու պարտականությունը ստանձված է դիրիժորին։
Լինում է այնպես, որ փոքր նվագախմբերում բացակայում է դիրիժորը։ Տվյալ դեպքում դիրիժորի պարտականությ̕ունները կատարում է առաջին ջութակը։
Ֆիննական հին համատեղ ուսումնարան (Վիբորգ)
Ֆիննական հին համատեղ ուսումնարան (Համատեղ ուսուցման Վիբորգյան դպրոց, Viipurin yhteiskoulu), նախնական հանրակրթական հաստատություն, որը հիմնադրվել է 1898 թվականին Վիբորգում։ Վիբորգի կենտրոնում (Վիբորգսկայա փողոց, 25) գտնվող նախկին ուսումնարանի շենքը ներառված է ճարտարապետական հուշարձանների ցանկում։
Պատմություն
Ֆիններեն լեզվի պաշտոնական գործավարության մեջ ներդրումից հետո՝ 1860-ականներին Ֆինլանդիայի Մեծ դքսությունում ժողովրդական կրթության բնագավառում սկսեց նվազել շվեդական և գերմանական կրթական հաստատությունների դերը ֆինալեզու դպրոցների ցանցի ընդլայնման պատճառով, որը համապատասխանում էր Ռուսական կայսրության տարրական ժողովրդական ուսումնարաններին։ 1898 թվականին Վիբորգում հիմնադրված դպրոցում տղաները և աղջիկները համատեղ սովորում էին ֆիններեն լեզվով։ Սկզբում նախատեսվում էր ինը դասարանանոց ուսուցում, սակայն 1900 թվականին ուսումնական ծրագրում կատարված փոփոխություններով դասավանդումը դարձավ ութ դասարանանոց։ 1901 թվականին դպրոցի կառուցման համար ճարտարապետ Լեանդեր Իկոնենը նախագիծ մշակեց Ցարսկայա փողոցի անկյունային տեղամասում՝ դասական լիցեյի և ռեալական լիցեյի շենքերի հարևանությամբ։ Հատկանշական է, որ նույն ճարտարապետի նախագծով նույն փողոցում նախկինում կառուցվել էր ռուսական տարրական ուսումնարան։
Դիրիժոր
Արտաքին հղումներ
Կատեգորիա:Երաժշտական ներկայացում Կատեգորիա:Երաժշտության մասնագիտություններ Կատեգորիա:Երաժշտական եզրույթներ Կատեգորիա:Դիրիժորներ
Ֆիննական հին համատեղ ուսումնարան (Վիբորգ)
Պատմություն
1903 թվականին հրապարակում հայտնվեց կարմիր աղյուսից կառուցված երկհարկանի շենք, որը հետագայում կոչվեց «Դպրոցական դաշտ»։ Գրանիտե սանդուղքը, որը զարդարված էր որմնակոթողներով, տանում էր դեպի գլխավոր մուտք, որը տեղակայված է հրապարակի կողմից։ Սիմետրիկ ճակատի նոր գոթական տարրերի (անկյունային աշտարակիկներ, պատուհանների նետաձև որմնախորշեր և դեկորատիվ վերնաճակատներ) օգնությամբ շենքը ոճավորված էր որպես ամրոցային կառույց։ Հատկանշական է, որ 19-րդ դարի վերջին - 20-րդ դարասկզբի նոր քաղաքային թաղամասեր հայտնվեցին եղջյուրավոր ամրոցի ապամոնտաժված ամրությունների տեղում։
1921 թվականից՝ Ֆինլանդիայի անկախության հռչակումից հետո իրականացվող կրթական բարեփոխումների ընթացքում, դպրոցը ստացավ միջնակարգ դպրոցի կարգավիճակ։ Այն հաճախ անվանում են «Հին համատեղ ուսումնարան» (քանի որ 1912 թվականից Վիբորգում գործում էր «Նոր համատեղ ուսումնարանը») ։
Խորհրդա-ֆիննական պատերազմների արդյունքում (1939-1944) հին համատեղ ուսումնարանը փակվեց։ 1940-1941 թվականներին շենքում գործում էր թիվ 1 միջնակարգ դպրոցը, այնուհետև Հայրենական մեծ պատերազմի ժամանակ շենքում, որը աննշան վնասվածքներ էր ստացել, տեղակայված էր Ֆինլանդիայի դաշտային փոստը ։
Հետպատերազմյան շրջանում շենքը հաջորդաբար զբաղեցրին տարբեր կրթական հաստատություններ, այդ թվում № 5 դպրոցը, 1972 թվականից՝ Պատանի տեխնիկների քաղաքային կայանը, 1990 թվականից՝ մանկական ստեղծագործության տունը (հետագայում՝ պալատ)։
2015 թվականից տունն ընդգրկված է Վիբորգի գիմնազիայի շենքերի համալիրում։
Արտաքին հղումներ
Կատեգորիա:Ռուսաստանի մշակութային ժառանգության օբյեկտներ Կատեգորիա:1903 հիմնադրումներ Կատեգորիա:Վիբորգի ճարտարապետական հուշարձաններ Կատեգորիա:Վիբորգի կրթական հաստատություններ Կատեգորիա:Անհետացած կրթական հաստատություններ Ֆինլանդիայում
(614) Պիա
(614) Պիա (Pia), աստերոիդ աստերոիդների հիմնական գոտում։ Հայտնաբերվել է 1906 թվականի հոկտեմբերի 11-ին Աուգուստ Կոպֆի կողմից Հայդելբերգում ։
Միջին հեռավորությունը Արեգակից կազմում է 2,69294 ա. մ., առավելագույնը մոտենում է 2,3937 ա. մ. հեռավորության վրա և հեռանում 2,9922 ա. մ. ։ Արեգակի շուրջ մեկ ամբողջական պտույտ է կատարում 1614,13 երկրային օրվա ընթացքում, իր ուղեծրով շարժվելով միջինում 0,22303 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,03° անկյուն։
Արտաքին հղումներ
Կատեգորիա:1906 թվականին հայտնաբերված աստղագիտական մարմիններ Կատեգորիա:Աուգուստ Կոպֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պլանեբրուխ
Պլանեբրուխ (Planebruch), կոմունա Գերմանիայում, Բրանդենբուրգի տարածքում։
Մտնում է Պոտսդամ Միթելմարկ շրջանի կազմի մեջ։ Գտնվում է Բրյուկի ենթակայության ներքո։ Բնակչությունը 1119 մարդ է (2010 թվականի դեկտեմբերի 31–ի տվյալներով) ։ Զբաղեցնում է 65,30 կմ² տարածք։ Պաշտոնական կոդը՝ 12 0 69 470։
Կոմունան ստորաբաժանվում է 3 գյուղական շրջանի։
Արտաքին հղումներ
Կատեգորիա:Գերմանիայի քաղաքներ
Հազարամյակ
Հազարամյակ, ժամանակահատված է, որը համարժեք է հազար տարվան։ Մի շարք լեզուներում գործածվող «միլենիումը» սերում է լատիներեն mille, հազար, և annus, տարի բառերից։
Կատեգորիա:Ժամանակի չափման միավորներ Կատեգորիա:Ժամանակագրություն Կատեգորիա:Հազարամյակներ
Լևոն Թեմուրյան
Լևոն Գրիգորի Թեմուրյան, հայ բռնցքամարտիկ և մարզիչ, ԽՍՀՄ սպորտի վաստակավոր վարպետ (1937)։ 1930-ական թվականներին հանդես է եկել ԽՍՀՄ հավաքականի կազմում։ 1937 թվականին դարձել է բելգիական Անտվերպեն քաղաքում անցկացված բանվորական ամառային օլիմպիական խաղերի չեմպիոն։ Պարգևատրվել է «Պատվո նշան» շքանշանով։
Կենսագրություն
Դպրոցն ավարտելուց հետո Լևոնն աշխատել է որպես փականագործ։ Բռնցքամարտով սկսել է ակտիվորեն զբաղվել քսան տարեկանից։ Հաղթանակի հսկայական տենչի, աննկուն կամքի, հարձակողական սուր մարտավարության համար ստացել է «Տանկ» մականունը։ 1932 թվականին Բաքվից տեղափոխվել է Մոսկվա, ընդունվել մարզչական բարձրագույն դպրոց, դարձել բռնցքամարտի խորհրդային դպրոցի հիմնադիրներից մեկի՝ Արկադի Խառլամպիևի սանը ։ Ավարտելուց հետո աշխատանքի է անցել ֆիզիկական կուլտուրայի, սպորտի և զբոսաշրջության պետական կենտրոնական ինստիտուտի բռնցքամարտի ամբիոնում՝ դասավանդելուն զուգընթաց շարունակելով մրցելույթները ռինգում։
Մարզական առաջին մեծ նվաճումը Լևոնը ձեռք է բերել 1935 թվականին, երբ թեթևագույն քաշային կատեգորիայում հռչակվել է Խորհրդային Միության չեմպիոն (հետագայում չորս տարի շարունակ պահպանել է այդ տիտղոսը՝ ԽՍՀՄ-ում չունենալով իրեն հավասար բռնցքամարտիկ)։ Իր վարած 61 մարտերից 58-ում հաղթանակներ է տարել, արժանացել ԽՍՀՄ սպորտի վաստակավոր վարպետի կոչման, ճանաչվել «ԽՍՀՄ ականավոր բռնցքամարտիկ», պարգևատրվել «Պատվո նշան» շքանշանով։
Երբ սկսվել է Հայրենական մեծ պատերազմը, Լևոն Թեմուրյանը կամավոր մեկնել է ռազմաճակատ, դարձել հրաձգային վաշտի քաղղեկ։ Զոհվել է 1942 թվականին։ Ըստ մի վարկածի՝ ընկել է իր վաշտը գրոհի տանելիս, ըստ մեկ այլ վարկածի՝ ծանր վիրավորվել է, գերի ընկել և որոշ ժամանակ անց գերմանական ճամբարում կախաղան է հանվել ապստամբություն բարձրացնելու նպատակով մարտական ընդհատակյա խումբ կազմավորելու և այդ խմբի գաղտնի գործողություններին մասնակից լինելու պատճառով ։ Ռուսաստանի Դաշնությունում 1952 թվականից ի վեր ամեն տարի անցկացվում է Լևոն Թեմուրյանի հիշատակին նվիրված բռնցքամարտի մրցաշար (1952) ։
Ծանոթագրություններ
Կատեգորիա:Հայ մարզիկներ Կատեգորիա:Հայ բռնցքամարտիկներ Կատեգորիա:ԽՍՀՄ սպորտի վաստակավոր վարպետներ Կատեգորիա:ԽՍՀՄ չեմպիոններ Կատեգորիա:Բռնցքամարտիկներ այբբենական կարգով
Աշնան արև (այլ կիրառումներ)
Աշնան արև եզրը կարող է վերաբերել՝
Սյուզեն Հինթոն
Սյուզեն Էլուիզա Հինթոն (Susan Eloise Hinton; S. E. Hinton; ) ամերիկացի գրող, երիտասարդական գրականության հեղինակ։ Իր գրքերից երկուսը էկրանավորվել են Ֆրենսիս Ֆորդ Կոպպոլայի կողմից։
Կենսագրություն
Սյուզեն Էլուիզա Հինթոնը ծնվել է 1948 թվականի հուլիսի 22-ին ԱՄՆ-ի Օկլահոմա նահանգի Թալսա քաղաքում։ Իր առաջին և ամենահայտնի վեպը՝ «Վտարվածները», գրել է 16 տարեկանում՝ դեռևս ավագ դպրոցում սովորելիս։ Վեպն ուղղված էր դեռահաս լսարանին և նկարագրում էր փողոցային երիտասարդական երկու խմբերի առճակատումը Օկլահոմայում։ Վեպը մասամբ հիմնված էր Հինթոնի՝ իր դպրոցում խմբերի իրական առճակատման տպավորությունների հիմման վրա։ «Վտարվածները» վեպը առաջին անգամ լույս է տեսել 1967 թվականին, և մինչ այսօր շրջանառության է հանվել ավելի քան 14 միլիոն օրինակ։ 2000 թվականին՝ գրելուց 40 տարի անց, վեպը շարունակվում էր վաճառվել տարեկան ավելի քան հարյուր հազար օրինակով։ 1983 թվականին այս վեպն էկրանավորվել է Ֆրենսիս Ֆորդ Կոպպոլայի կողմից՝ գլխավոր դերերում ունենալով Ռալֆ Մաչիոյին, Պատրիկ Սուեյզիին, Մեթ Դիլոնին և Քրիստոֆեր Հոուելին։ Ֆրենսիս Ֆորդ Կոպպոլան նաև էկրանավորել է Հինթոնի ևս մեկ գիրքը՝ «Պայքարող ձուկը» (1983 թվականին, գլխավոր դերերում էին Մեթ Դիլոնը և Միքի Ռուրկը)։ Այս ֆիլմի սցենարը Կոպպոլան և Հինթոնը գրել են միասին։ Դրանից զատ էկրանավորված են եղել «Տեկս» (1982 թվականին, ռեժիսոր՝ Թիմ Հանթեր, գլխավոր դերի դերակատար՝ Մեթ Դիլոն) և «Դա եղել է այն ժամանակ․․․դա կլինի հիմա» (1985 թվական, ռեժիսոր՝ Քրիտոֆեր Քեյն, գլխավոր դերի դերակատարներ՝ Քրեյգ Շեֆֆեր և Էմիլիո Էստևես)։ Այս ֆիլմերից երեքում Հինթոնը հայտնվել է էկրանին տարբեր, ոչ մեծ դերերում։ Բացի դրանից, 2009 թվականին Հինթոնը համաձայնեց կատարել դպրոցի տնօրենի դեր «Բիլլի Ֆեյլի լեգենդը» ֆիլմում։ Հինթոնի առաջին գրքերը մակագրված էին Ս․ Է․ Հինթոն, այն պատճառով, որ հրատարակողները վախենում էին, որ կնոջ անունը կվանի տղամարդ-կարդացողներին (նույնը հետագայում տեղի ունեցավ նաև Ջոան Ռոուլինգի հետ, ում առաջին գրքերը հրատարակվել են Ջ․ Ք․ Ռոուլինգ անունով՝ ամբողջական անվան փոխարեն)։ Ի տարբերություն Ռոուլինգի, Հինթոնը հետագայում հիմնականում ներկայացել է սկզբնատառերով և բավականին ուշ միայն սկսել է օգտագործել իր ամբողջական անունը։ Իր անհամար հարցազրույցներում Հինթոնը հայտարարել էր, որ ինտրովերտ է և խուսափում է հրապարակայնությունից։ Նա դեռևս ապրում է Օկլահոմայի Թալսա քաղաքում իր՝ ամուսնու հետ։
Մրցանակներ
1988 թվականին Սյուզեն Հինթոնը ստացել է Մարգրետ Էդվարդսի անվան ամերիկյան գրադարանային ասոցիացիայի մրցանակ։ 1998 թվականին նա ավելացվել է Օկլահոմայի գրողների Փառքի սրահ։
Ծանոթագրություններ
Կատեգորիա:Ամերիկացի գրողներ Կատեգորիա:Գրողներ
Մարտական խոզեր
Մարտական խոզեր (Боевые свиньи), արտահայտություն, որն օգտագործվում է հին և նոր ժամանակներում տարբեր պետությունների բանակներում մարտական ​​նպատակներով կիրառված խոզերին անվանելու համար։
Մարտական ​​կիրառություն
Պատմական վկայություններ կան նաև Պոլյանուսից և Կլավդիոս Էլիանից «Կրակոտ» կամ «Կրակոտ խոզերի» օգտագործման մասին ։ Երկու հեղինակներն էլ պնդում են, որ Անտիգոնոս II Գոնատասը, պաշարելով Մեգարան մ.թ.ա. 266 թվականին, խոզերին խեժով պատել և այրել է ՝ բաց թողնելով թշնամու մարտական փղերի դեմ։ Փղերը սարսափեցին և սպանեցին իրենց մեծ թվով զինվորներին։
Ժամանակակից կիրառություն
Ռուսաստանի Ներքին գործերի նախարարության, Մոսկվա քաղաքի կինոլոգիական ստորաբաժանումներից մեկում, խոզը ծառայության մեջ է։ Շան հետ վարողները քարշ են տվել խոզին` պայթուցիկ որոնելու համար։ Երբեմն նա կանչերի է դուրս գալիս ծառայողական շների հետ ։
Իսրայելացի վերաբնակիչները, մեկ տարվա ջանքերից հետո, հրաժարվեցին ահաբեկիչների վրա հարձակվելու համար վարժեցված պատերազմական խոզեր բուծելու գաղափարից։ Ենթադրվում էր, որ այս «Կեղտոտ», իսլամի տեսանկյունից, կենդանիները կվախեցնեն պոտենցիալ ահաբեկիչներին։ Նախագծի նախաձեռնողների կարծիքով՝ մոլեռանդները կվախենան իրենց կյանքը վտանգել մի վայրում, որտեղ խոզերը կարող են հարձակվել իրենց վրա, քանի որ դա կարող է արժենալ նրանց տեղը դրախտում։ Այնուամենայնիվ, պրակտիկան ցույց է տվել, որ խոզերին դժվար է վարժեցնել և խուսափել մարդկանց նկատմամբ ագրեսիվ պահվածքից ։
Արտաքին հղումներ
Կատեգորիա:Մարտական կենդանիներ Կատեգորիա:Խոզեր Կատեգորիա:Պատերազմ Կատեգորիա:Վիքիպեդիա:ՈՒՎ 2023-ի հոդվածներ
Դալլար (գետակ)
Դալլար, գետակ Արաքսի ավազանում, Հրազդան գետի աջակողմյան վտակը։ Հոսում է նախկին Հրազդանի շրջանով ։
Ծանոթագրություններ
Կատեգորիա:Հայաստանի գետեր
Դալիքթեքե
Դալիքթեքե, լեռնագագաթ Սյունիքի բարձրավանդակում, նրա ծայր հարավային մասում։ Բարձրությունը՝ 2146 մ ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Մեսրոպ Ալավերդյան
Մեսրոպ Անդրեասի Ալավերդյան, հայ մանկավարժ, Երկրորդ համաշխարհային պատերազմի մասնակից։ ԽՄԿԿ անդամ։
Կենսագրություն
1935 թվականին ավարտել է Գորիսի գյուղատնտեսական տեխնիկումը, երկու տարի աշխատել է արտադրության մեջ, 1937 թվականից անցել է մանկավարժական աշխատանքի Գորիսի շրջանի Տաթևի և Խնձորեսկի դպրոցներում։ Հայրենական մեծ պատերազմի սկզբին զորակոչվել է բանակ։ Սկզբում մասնակցել է ռազմական օբյեկտների կառուցման աշխատանքին Չելյաբինսկում, Կարագանդայում և Բալխաշում, որտեղ տեղադրվում էին ռազմաճակատից թիկունք էվակուացված գործարանները։
Ժենույյո
Ժենույյո (Genouilleux), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Տուասսե կանտոնի կազմի մեջ։ Կոմունայի օկրուգը Բուրկ ան Բրեսն է։
Մեսրոպ Ալավերդյան
Կենսագրություն
Կարճատև դասընթացներում սովորելուց հետո ստանում է ավագ սերժանտի կոչում և նշանակվում դասակի հրամանատար։ 1941 թվականի նոյեմբերին նրանց զորամասը տեղափոխվում է Լենինգրադի ռազմաճակատ՝ Վոլխովի ուղղությամբ։ Գերմանացիները մոտեցել էին Վոլխովհէկին և կարող էին այն պայթեցնել։ Նրանց դասակը մարտական խնդիր է ստանում՝ պաշտպանել հէկը, ականազերծել այն և թշնամուն ետ շպրտել։ Կատարվում է հրամանը։ Դասակի ամբողջանձնակազմը պարգևատրվում է «Խիզախության համար» մեդալով։ 1942 թվականի հունիսին վիրավորվում է։ Հետագայում մասնակցում է Բելոռուսիայի, մերձբալթյան հանրապետությունների և Լեհաստանի ազատագրմանը։ Մարտերով հասել է Գերմանիա։
Ժենույյո
Կոմունայի INSEE կոդը՝ 01169։
Հաբեթ (արբանյակ)
Այս արբանյակը հայտնաբերել է Ջովանի Դոմենիկո Կասինին 1671 թվականին։ Այն անվանվել է հին հունական դիցաբանության տիտան Յապետուսի անունով՝ Ուրանի որդու, Պրոմեթևսի և Ատլասի հոր և մարդկության նախահայրի։
Ժենույյո
Աշխարհագրություն
Կոմունան Փարիզ քաղաքից գտնվում է 360 կմ հարավ-արևելք, Դեպի հյուսիս՝ Լիոն քաղաք, 45 կմ է և 36 կմ արևմուտք Բուրկ ան Բրեսից ։
Մեսրոպ Ալավերդյան
Կենսագրություն
Պարգևատրվել է ութ մարտական մեդալներով, Գերագույն գլխավոր հրամանատարության շնորհակալագրերով, «Աշխատանքային գերազանցության համար» մեդալով ։
Ժենույյո
Աշխարհագրություն
Կոմունայի արևմուտքում հոսում է Սոնա գետը։
Մեսրոպ Ալավերդյան
Ծանոթագրություններ
Կատեգորիա:Հայ մանկավարժներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Դպրոցի տնօրեններ Կատեգորիա:ԽՄԿԿ անդամներ Կատեգորիա:Հայ ուսուցիչներ Կատեգորիա:«Խիզախության համար» մեդալով պարգևատրվածներ (ԽՍՀՄ)
Ժենույյո
Կլիմա
Կլիման Ցամաքային է ՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։
Բնակչություն
Կոմունայի բնակչությունը 2010 թվականին կազմել է 609 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 391 մարդկանցից 325-ը տնտեսապես ակտիվ են եղել, 66-ը `պասիվ (ակտիվության ցուցանիշը` 83,1% է, 1999 թվականին՝ 77,0%)։ 325 ակտիվ բնակիչներից աշխատել են 310-ը (158 տղամարդ, 152 կին), գործազուրկ եղել են 15-ը (3 տղամարդ, 12 կին)։ 66 պասիվներից 29 հոգի եղել են աշակերտ կամ ուսանող, 24-ը՝ թոշակառու, 13 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Հաբեթ (արբանյակ)
Iapetus-ի առաջատար (առջևի) կիսագունդը մուրի պես սև է (ալբեդո 0,03-0,05 ), իսկ ստրուկը (հետևում), որն ունի մոտ 0,5-0,6 ալբեդո, փայլում է գրեթե նույնքան պայծառ, ինչպես նոր թափված ձյունը։, և մրցում է Արեգակնային համակարգի ամենապայծառ օբյեկտներից մեկի՝ Յուպիտերի արբանյակի հետ։
Յապետուսի մեկ այլ եզակի առանձնահատկությունը լեռնաշղթաների և առանձին գագաթների շարքն է, որոնք ձգվում են նրա հասարակածի երկայնքով և հայտնի են որպես Յապետուսի պատ։
Կատեգորիա:Սատուրնի արբանյակներ
Սոլովյովո (գյուղ, Յասինովատսկի շրջան)
Սոլովյովո (Соловйове), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Սոլովյովո գյուղում բնակվում էր 223 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Յասինովատսկի շրջանի բնակավայրեր Կատեգորիա:Ուկրաինայի գյուղեր
Անանիա Շիրակացու հուշարձան (Երևան, ԵՊՀ)
Անանիա Շիրակացու հուշարձան, գտնվում է Երևանում՝ Երևանի պետական համալսարանի մոտ, տեղադրվել է 1999-ին։
Պատմություն
Հայ փիլիսոփա, աստղագետ, մաթեմատիկոս Անանիա Շիրակացու հուշարձանը տեղադրվել է 1999 թվականին ԵՊՀ-ի կենտրոնական մասնաշենքի մոտ ։
Սա Անանիա Շիրակացու երկրորդ արձանն է Երևանում։ Առաջինը 1963 թվականին տեղադրվել է Մատենադարանի մոտ։
Աղբյուրներ
Կատեգորիա:Երևանի հուշարձաններ
Բինատեքս
Բինատեքսը բինարային օպցիոնների բրոքեր է։
Առևտրային հարթակը նախատեսված է սկսնակ և փորձառու թրեյդերների համար։ Կայքը թարմացվում է վեց լեզվով, այդ թվում և հայերեն։
Բինարային օպցիոններ
Բինարային օպցիոնը ֆինանսական ներդրումներ անելու հնարավորություն է։ Այն առաջարկում է ընտրել երկու տարբերակներից մեկը։ Բինարային օպցիոնների միջոցով դուք կարող եք հեշտությամբ և արագ գումար վաստակել կամ կորցնել։
Բինարային օպցիոնները գոյություն ունեն արդեն երկար ժամանակ, բայց հասանելի էին միայն Եվրոպայու և Ամերիկայում ապրող բնակչության համար։
Սակայն 2008 թվականին Չիկագոյի օպցիոնների բիրժան լիազորում է մասնավոր թրեյդերների օգտագործել աճուրդ իրականացնելու համար հարկավոր ողջ ֆինանսային գործիքների ողջ զինանոցը։
Համացանցը և մի շարք ոլորտների տեխնոլոգիական և ինֆորմացիոն զարգացումը նպաստում են բինարային օպցիոնների առաջացմանը։ Բինարային օպցիոններում աճուրդ իրականացվում է միայն համացանցի միջոցով։
Թրեյդերին աճուրդ իրականացնելու համար հարկավոր է ունենալ նվազագույն դեպոզիտ, որի արժեքը տարբեր բրոքերների մոտ տատանվում է 100ից 10 դոլարի շրջանակներում։
Բինարային օպցիոնները թրեյդերին հնարավորություն են տալիս կարճ ժամանակում վաստակել մեծ գումար։
Բինարային օպցիոնը համարվում է ֆինանսական գործիք։
Բինարային օպցիոններում աճուրդ իրականացվում է ֆիքսված ժամանակաշրջանի ընթացքում, որի ավարտից հետո աճուրդը դադարում է։
Արտավազդ Ալավերդյան
Արտավազդ Գրիգորի Ալավերդյան ( - ), հայ մանկավարժ, Երկրորդ համաշխարհային պատերազմի մասնակից։ ԽՄԿԿ անդամ։
Կենսագրություն
Արտավազդ Ալավերդյանը ծնվել է 1913 թվականին, Արտաշատի շրջանի Շահումյան գյուղում։ 1938 թվականին ավարտել է Երևանի պետական համալսարանը։ Աշխատել է Շահումյանի միջնակարգ դպրոցում որպես ուսմասվար։ 1939 թվականի նոյեմբերին զորակոչվել է բանակ։ Ծառայել է 46-րդ տանկային գնդում՝ սկզբում որպես վաշտի ավագ, ապա՝ քաղղեկի տեղակալ։ Երբ սկսեց Հայրենական մեծ պատերազմը, նա Տիրասպոլ քաղաքում էր։ Պատերազմի հենց առաջին օրը 46-րդ գունդը մեկնեց ռազմաճակատ։ Գունդը մասնակցեց Իստրա-Վոլոկոլամսկ ուղղությամբ մղված մարտերին, ուր Արտավազդը ծանր վիրավորվում է։ Ինն ամիս բուժվելուց հետո տեսողությունը վերականգնվում է և նորից մեկնում ռազմաճակատ։ Այս անգամ՝ 33-րդ տանկային բրիգադ։ Մասնակցել է Մերձբալթիկայի Կաունաս և այլ քաղաքների ազատագրմանը։
1946 թվականին զորացրվել է բանակից, նույն թվականին էլ նշանակվել է Շահումյանի միջնակարգ դպրոցի ուսմասվար։ Այդ պաշտոնում աշխատել է մինչև 1978 թվականը։
Պարգևատրվել է «Խիզախության համար», «1941-1945 թթ. Հայրենական պատերազմում Գերմանիայի դեմ տարած հաղթանակի համար» մեդալներով ։
Ծանոթագրություններ
Կատեգորիա:Հայ մանկավարժներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:ԵՊՀ շրջանավարտներ Կատեգորիա:ԽՄԿԿ անդամներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:«Խիզախության համար» մեդալով պարգևատրվածներ (ԽՍՀՄ) Կատեգորիա:Շահումյան (Արարատի մարզ) գյուղում ծնվածներ
Ֆիբի (Սատուրնի արբանյակ)
Ֆիբի (, Φοίβη), Սատուրնի արբանյակն է, հայտնաբերվել է Ուիլյամ Փիքերինգի կողմից 1899 թվականին։
Դաշբուռուն (լեռ, Հայկական Պար)
Դաշբուռուն , լեռ Թուրքիայի Իգդիրի մարզում՝ Հայկական Պար լեռնահամակարգում։ Մեծ Մասիսից 26-28 կմ հարավ, Սուրմալուի դաշտի հարավ-արևելքում։ Բարձրությունը՝ 961 մ ։
Ծանոթագրություններ
Կատեգորիա:Իգդիրի մարզի լեռներ Կատեգորիա:Հայկական Պար
Կանոնավոր 4294967295-անկյուն
Կանոնավոր 4294967295-անկյուն, բոլոր կանոնավոր բազմանկյունների մեջ ամենամեծ կենտ թվով կողմեր ունեցող բազմանկյունը, որի մասին հաստատ հայտնի է, որ կարելի է կառուցել կարկինով և քանոնով (ընդամենը դա այս պահին սահմանված է  2^5-1 = 31 կենտ թվով կողմերով կանոնավոր բազմանկյան համար ):
Գաուս-Վանցելի թեորեմի համաձայն՝ կանոնավոր 𝑛-անկյունը կենտ 𝑛-ի դեպքում կարելի է կառուցել կարկինով և քանոնով, միայն և միայն այն դեպքում, երբ 𝑛-ը Ֆերմայի պարզ թիվ է կամ մի քանի տարբեր նման թվերի արտադրյալ։ Ներկայումս հայտնաբերվել են Ֆերմայի ընդամենը հինգ պարզ թվեր՝ ։ Հետևաբար, կողմերի թվով կանոնավոր բազմանկյուն  հնարավոր է կառուցել կարկինով և քանոնով, բայց հարցը, թե արդյո՞ք դա հնարավոր է նաև մեծ կենտ թվով կողմեր ունեցող բազմանկյան համար, մնում է բաց   ։
Կանոնավոր բազմանկյուններ՝ զույգ թվով կողմերով, որոնք թույլ են տալիս կառուցել կարկինով և քանոնով, անսահման շատ են, և դրանց կողմերի քանակը կարող է լինել այնքան մեծ, որքան ցանկանում եք, քանի որ, ունենալով ճիշտ կառուցված 𝑛-անկյուն, դրա վրա միշտ հնարավոր է կառուցել և ճիշտը (2𝑛)-անկյուն։
Համամասնություններ
Ներքին անկյունը հավասար է.
Կենտրոնական անկյունը հավասար է.
Տեսողական ներկայացում
Եթե դուք նկարագրում եք կանոնավոր 4294967295-անկյունը Երկրի հասարակածի մոտ 𝑟 շառավղով, հարևան գագաթների միջև հեռավորությունները
կկազմի 9 մմ։
Իսկ եթե այն տեղադրվի Երկրի ուղեծրում, ապա նրա կողմի երկարությունը կկազմի 219 մ։
Ծանոթագրություններ
Կատեգորիա:Բազմանկյուններ Կատեգորիա:Վիքիպեդիա:ՈՒՎ 2023-ի հոդվածներ
Դալուլուդաղ
Դալուլուդաղ, լեռ Հայաստանի Սյունիքի մարզում, Զանգեզուրի լեռնաշղթայի կենտրոնական հատվածում, Սիսիանից արևմտյան կողմում։ Բարձրությունը՝ 3180 մ ։
Ծանոթագրություններ
Կատեգորիա:Սյունիքի մարզի լեռներ
Ալեքսանդր Մարկով
Ալեքսանդր Մարկով (Александр Марков, ), ռուսաստանցի գիտնական, հնէաբան, գիտալուսավորական շարժման մասնակից, 2015 թվականի "Լուսավորիչ"(«Просветитель») մրցանակի դափնեկիր ։
Կենսագրություն
1987 թվականին ավարտել է Մոսկվայի Մ. Վ. Լոմոնոսովի անվան պետական համալսարանի կենսաբանության ֆակուլտետը։ 1987 թվականից աշխատում է Ռուսաստանի գիտությունների ակադեմիայի Հնէաբանության ինստիտուտում։ Զուգահեռ հետազոտություն է կատարում ՌԳԱ ընդհանուր գենետիկայի և զարգացման կենսաբանության ինստիտուտներում։
Գիտական գործունեություն
Հանդիսանում է ավելի քան 130 գիտական աշխատությունների հեղինակ ՝ կենդանաբանության, հնէաբանության, էվոլյուցիոն տեսության, կենսաբազմազանության և այլ ուղղվածության ոլորտներում ։ Մեծ վաստակ է ունեցել կենսաբանական միկրոէվոլյուցիոն տեսության զարգացման և միկրոէվոլյուցիոն գործընթացների մաթեմատիկական մոդելավորման ասպարեզներում։
Ներկայումս զբաղված է կյանքի ծագման և էվոլյուցիայի նախնական շրջանների հիմնախնդիրների ուսումնասիրությամբ։
Գրքացանկը
Մարկովը հետևյալ գրքերի հեղինակն է՝
Կոլխոզային գարուն
Կոլխոզային գարուն, 1929 թվականին Հայֆիլմ կինոստուդիայի նկարահանած համր կարճամետրաժ ֆիլմ է, նկարագրում է հայկական գյուղում դասակարգային պայքարի մասին ։
Ծանոթագրություններ
Կատեգորիա:1929 ֆիլմեր Կատեգորիա:Հայկական ֆիլմեր Կատեգորիա:Խորհրդային ֆիլմեր Կատեգորիա:Սև-սպիտակ ֆիլմեր Կատեգորիա:Ամասի Մարտիրոսյանի ֆիլմեր Կատեգորիա:«Հայֆիլմ» ստուդիայի ֆիլմեր
Յոհան Քրիստիան Ֆիշեր
Ֆիշերը Թոմաս Գեյնսբորոյի ժամանակակիցն էր, և նրանք իրականում ընկերներ էին։ Ֆիշերը կապվել է Գեյնսբորոյի դստեր՝ Մերիի («Մոլլի») հետ՝ միաժամանակ սիրախաղ անելով Գեյնսբորոյի մեկ այլ դստեր՝ Մարգարետի («Փեգի») հետ 1780 թվականի փետրվարին Ֆիշերն ամուսնացել է Մերիի հետ, բայց ամուսնությունը տևել է ընդամենը 8 ամիս՝ նրանց տարաձայնությունների և Ֆիշերի խաբեության պատճառով ։
Ֆիշերը հրատարակել է հոբոյի մի քանի ձեռնարկներ՝ տարբեր վերնագրերով՝ The Compleat Tutor for the Hautboy (մոտավորապես 1770 թվական), New and Complete Instructions for the Oboe or Hoboy (մոտավորապես 1780 թվական) և The Hoboy Preceptor (1800): Նրա աշակերտների թվում էր կոմպոզիտոր և հոբոյիստ Չարլզ Ջ, Սաքը (1887-1920)։
Չարլզ Լորեյն Սմիթի A Sunday concert ( Կիրակնօրյա համերգ ) փորագրությունը / ակվատինտը, որը լույս է տեսել 1782 թվականի հունիսի 4-ին, պատկերում է կլավեսինի շուրջ հավաքված մի նշանավոր երաժշտական խմբի , որոնց թվում են Ֆիշերը և Չարլզ Բյոռնին։
Մոցարտը Յոհան Քրիստիան Ֆիշերի մենուետի վրա կազմել է C մաժոր տասներկու վարիացիա (Կ.179 [189a])։
Ծանոթագրություններ
Կատեգորիա:Գերմանացի կոմպոզիտորներ Կատեգորիա:1730-ականների ծնունդներ
Պևեզին
Պևեզին (Päwesin), կոմունա Գերմանիայում, Բրանդենբուրգի տարածքում։
Մտնում է Պոտսդամ Միթելմարկ շրջանի կազմի մեջ։ Գտնվում է Բեցզեեի ենթակայության ներքո։ Բնակչությունը 562 մարդ է (2010 թվականի դեկտեմբերի 31–ի տվյալներով) ։ Զբաղեցնում է 23,56 կմ² տարածք։ Պաշտոնական կոդը՝ 12 0 69 460։
Կոմունան ստորաբաժանվում է 3 գյուղական շրջանի։
Արտաքին հղումներ
Կատեգորիա:Գերմանիայի քաղաքներ
Դալիլի
Դալիլի, պուրակ Սևանա լճի մոտ։ Մեծությունը, բնույթը և ճշգրիտ տեղը չի նշվում։ Հիշատակված է AKAK-ում ։
Ծանոթագրություններ
Կատեգորիա:Հայաստանի աշխարհագրություն Կատեգորիա:Զբոսայգիներ
Դաշյուրդ
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Թուրքիայի լեռներ Կատեգորիա:Աղրըի մարզ
Santa Monica Studio
Santa Monica Studio, ամերիկյան PlayStation Studios ընկերության դուստր ընկերություն, որ մասնագիտացված է համակարգչային խաղերի մշակման ոլորտում։ Ստուդիան հիմնադրվել է 1999 թվականին Ալան Բեքքերի կողմից և սկզբնական շրջանում տեղակայված է եղել Սանտա-Մոնիկա քաղաքում (Կալիֆոռնիա)։ 2014 թվականից գլխավոր գրասենյակը տեղակայված է Լոս Անջելեսում։
Պատմություն
Santa Monica Studio հիմնադրվել է 1999 թվականին Ալան Բեքքերի կողմից, ով եղել է Sony Computer Entertainment-ի նախկին աշխատակից։ Ստուդիան հիմնադրվել է Naughty Dog ընկերության հարևանությամբ, իսկ արդեն հետագայում տեղափոխվել է Սանտա-Մոնիկա ։ Փենսիլվանյան կայարանի շենքը զբաղվեցնելու էր 15 տարի ։ Իրենց առաջին խաղի համար՝ «Kinetica», ընկերությունը որոշեց բաց թողնել PlayStation խաղային համակարգի առաջին սերունդը, և մի անգամից թողարկել խաղը PlayStation 2-ի համար։ «Kinetica» և հետագա խաղերի համար մշակվեց սեփական խաղային շարժիչ։ Չնայած այն հանգամանքին, որ խաղի մշակումը ընթանում էր ստուդիայի կառուցմանը զուգահեռ, պրոդյուսեր Շեննոն Ստադսթիլլը ամբողջությամբ կենտրոնացել էր խաղի մշակման վրա, ցանկանալով ապացուցել Sony-ին, որը Santa Monica Studio-ն ունակ է թողարկել նախագծեր՝ կարճ ժամանակահատվածում և փոքր բյուջեով։ Kinetica խաղը թողարկվեց 2001 թվականին, դրա հետ մեկ տեղ ստուդիան մնաց բյուջետի սահմաններում։ Սրանից հետո ընկերությունն անցավ իր հաջորդ նախագծի մշակմանը, որը կրում է «God of War» անվանումը։
Santa Monica Studio ընկերությունը նաև կատարում էր ինկուբատորի դեր ինդի խաղային ստուդիաների համար, ինչպիսին է օրինակ՝ Thatgamecompany-ին։ Thatgamecompany համակագործակցելով Santa Monica Studio-ի հետ մշակեցին Journey անունը կրող խաղը ։
2012 թվականին Բեքքերը միացավ Japan Studio-ին, իսկ Շեննոնը դարձավ Santa Monica Studio-ի մշակողների բաժնի գլխավորը։ 2014 թվականի հունվարին հայտարարվեց որ ընկերությունը տեղափոխվում է Լոս Անջելես։ Անհայտ քանակի աշխատակիցներ հեռացվեցին աշխատանքից, կապված չեղարկված նախագծի հետ, այդ թվում Ստիգա Ասմուսենան, ով գլխավորում էր չեղարկված նախագիծը ։ Տեղափոխությունը ավարտվեց 2014 թվականի հուլիսի 22-ին։
2020 թվականի մարտին Ստադսթիլլը լքեց Santa Monica Studio-ն, որպեսզի գլխավորի նոր ստուդիա, իսկ գլխավոր տնօրենի պաշտոնը զբաղեցրեց երկար ժամանակ ընկերությունում աշխատող Յումի Յանգը ։
Ծանոթագրություններ
Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Համակարգչային խաղեր Կատեգորիա:Ստուդիաներ Կատեգորիա:Համակարգչային խաղեր արտադրողներ այբբենական կարգով
Յանուս (արբանյակ)
Յանուս (Ἰαπετός), Սատուրնի արբանյակն է, հայտնաբերվել է Օդուեն Դոլֆյուսի կողմից 1966 թվականին։
Կատեգորիա:Սատուրնի արբանյակներ
Սոկոլ (գյուղ, Յասինովատսկի շրջան)
Սոկոլ (Сокіл), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Սոկոլ գյուղում բնակվում էր 66 մարդ։
Mic Drop (երգ)
"Mic Drop", հարավկորեական բոյ բենդ BTS-ի երկլեզու երգը։
Ծանոթագրություններ
Կատեգորիա:2017 երգեր Կատեգորիա:BTS խմբի երգեր Կատեգորիա:2017 սինգլներ
Վերջին ուսուցիչը (սերիալ)
«Վերջին ուսուցիչը», Առաջին ալիքի կողմից նկարահանված 16 մասից բաղկացած սերիալ է որի հիմքում ընկած է Վարդգես Պետրոսյանի համանուն վիպակը։ Վիպակի գործողությունները տեղի են ունենում Խորհրդային Հայաստանում, իսկ հեռուստասերիալում իրադարձությունները տեղափոխվել են մեր օրեր ։
Սյուժե
Մի օր Մովսես Խորենացու անվան դպրոցում տեղի է ունենում առեղծվածային դեպք։ Քիմիայի ուսուցչուհին մտնում է 12 «Բ» դասարան և տեսնում է, որ հինգ տղա և մեկ աղջիկ տաքացած պարում են, և աղջիկը կիսամերկ է։ Հենց այս ժամանակ աշխատանքի է ընդունվում գրականության ուսուցիչ Վահան Մամյանը։ Նա ստանձնում է 12 «Բ» դասարանի դասղեկ Արամ Սանոյանի դերը, որը դրանից երկու շաբաթ առաջ հանկարծամահ էր եղել։ Այդ օրերին դպրոցում բուռն կերպով քննարկվում է 12 «Բ» դասարանում կազմակերպված մերկապարը, սակայն Վահան Մամյանը իր դասերին չի խոսում դրա մասին։ Առաջին օրը Վահան Մամյանը դասարանին պատմում է «Մանոն Լեսկո»-ն, հետո երեխաներին խորհուրդ է տալիս, որ յուրաքանչյուրն իր էության ինչ-որ մասով ապրի հեքիաթում։ Աշակերտներից Լուսիկը ասում է. «Դուք մեր վերջին ուսուցիչն եք»։ Իսկ Մամյանը պատասխանում է՝ ասելով, որ վերջին ուսուցիչ չի լինում։ Ամիսներ հետո բոլոր աշակերտները անկեղծանում են՝ ասելով, որ Վահան Մամյանը փոխել է իրենց մեջ ինչ-որ մի բան և կարողացել է շատ կարճ ժամանակում ճանաչել բոլորին և դառնալ հարազատ։
Ծանոթագրություններ
Կատեգորիա:Հայկական հեռուստասերիալներ
Դակու
Դակու, լեռնագագաթ Հայկական Տավրոս լեռնաշղթայի արևելյան մասում, Արևելյան Տիգրիսի ակունքների շրջանում։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Թուրքիայի լեռներ Կատեգորիա:Հայկական լեռնաշխարհի լեռնագագաթներ
Միխայիլ Վոլոդին
Միխայիլ Յակովլևիչ Վոլոդին (Міхаіл Валодзін, ), բելառուս գրող, երգերի հեղինակ, լրագրող և հրատարակիչ։
Կենսագրություն
Ծնվել է 1954 թվականի օգոստոսի 13-ին, Մոսկվայում։ Ավարտել է Վ. Ի. Լենինի անվան Բելոռուսիայի Պետական ինստիտուտի «տեսական ֆիզիկայի» բաժինը 1976 թվականին, 1978 թվականին ավարտել է ճապոնական լեզվի դասընթացները և 1980 թվականին աշխատել է որպես թարգմանիչ «Երիտասարդության դրոշ»-ում։ 1981-1983 և 1986-1989 թվականներին եղել է գրական թղթակից «Աշխատանքային հերթափոխ»-ում, 1987 թվականից՝ «Առագաստ» ամսագրում ։
Աշխատել է Би-би-си-ի փաստագրական ֆիլմերում (XX դար), Մեծ Բրիտանիայի հեռուստատեսային 4-րդ ալիքով (Mother’s Russia Children) և վավերագրական ֆիլմերում ավստրիական հեռուստատեսությամբ։ Եղել է Բելառուսի հարցերով ANSA իտալական լրատվական գործակալության թղթակից։ 1983-1986 թվականներին աշխատել է գովազդային բիզնեսում (քոփիրայթեր, «Բելտորկրեկլամա» գործակալության կինոգովազդի բաժնի խմբագիր)։ Ստեղծել և վեց տարի խմբագրել է Մինսկում անգլալեզու թերթը «Minsk Economic News» (հետագայում 'Minsk News) :
1997 թվականին մեկնել է ԱՄՆ և ապրել Բոստոնում։ 1998 թվականի վերջից մինչև 2002 թվականը հրատարակել և խմբագրել է «Контрапункт» ամենամսյա գրական ամսագիրը ։ Մինսկ է վերադարձել 2007 թվականին ։
Ստեղծագործություն
1972 թվականից գրում է սեփական բանաստեղծությունների երգեր։ Որպես երգերի հեղինակի՝ հայտնի է դարձել 1970-ական թվականների կեսերին՝ ինքնագործ երգի ակումբների հավաքի բազմաթիվ ելույթներից հետո։  Միխայիլ Վոլոդինը ԽՍՀՄ հանրապետություններում անցկացված բազմաթիվ փառատոնների դափնեկիր է ։
1987 թվականին նա կազմակերպել է Մինսկի «Аллея АП»  բանաստեղծական միավորումը և եղել է նրա ղեկավարը։  Այս միավորման անդամները՝ Ելենա Կազանցևան, Մարկ Մերմանը և Նիկոլայ Կադոլը Տալլինի Համամիութենական հեղինակային երգերի փառատոնում դառնում են դափնեկիրներ։
2011 թվականին Մինսկում ստեղծել է գրական նախագիծ, որի շրջանակներում հոդվածի հեղինակը բեմում հնչեցնում է առաջադրված խմբագրական թեման, էկրանին ցույց են տրվում լուսանկարներ կամ տեսանյութեր,  նշված համարը իրականացվում է հաղորդավարի կոնֆերանսով, իսկ ընթերցողները դառնում են հանդիսատեսներ և ունկնդիրներ։ Վոլոդինն ասել է, որ կցանկանար տեսահոլովակի և սովորական ավանդական լրագրության մի սիմբիոզ անել, որտեղ տեսանյութերը հետագայում կընդգրկվեին բլոգային լրագրության մեջ :
2011 թվականից զբաղվում է «Մինսկի պատմություններ» նախագծով, որի նպատակը Մինսկի կերպարի ստեղծումն է։ 2014 թվականին լույս է տեսել «Մեր հին, բարի Բաբելոն», «Զբոսանք քաղաքում Մինսկի պատմություններում» ռուսերեն և անգլերեն լեզուներով ։
Բանաստեղծ և գիտնական Ալեքսանդր Գորոդնիցկին Վոլոդինին համարում է տաղանդավոր գրող, ռուսական և բելառուսական մշակույթի վառ կրող ։
Հղումներ
Կատեգորիա:Ռուս բանաստեղծներ Կատեգորիա:Բելառուս գրողներ Կատեգորիա:Բելառուս լրագրողներ Կատեգորիա:Բելառուս կոմպոզիտորներ Կատեգորիա:Բանաստեղծներ այբբենական կարգով
(615) Ռոզվիթա
(615) Ռոզվիթա (Roswitha), աստերոիդ աստերոիդների հիմնական գոտում։ Հայտնաբերվել է 1906 թվականի հոկտեմբերի 11-ին Աուգուստ Կոպֆի կողմից Հայդելբերգում ։
Միջին հեռավորությունը Արեգակից կազմում է 2,630788 ա. մ., առավելագույնը մոտենում է 2,3381 ա. մ. հեռավորության վրա և հեռանում 2,9234 ա. մ. ։ Արեգակի շուրջ մեկ ամբողջական պտույտ է կատարում 1558,57 երկրային օրվա ընթացքում, իր ուղեծրով շարժվելով միջինում 0,230981 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,76° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1906 թվականին հայտնաբերված աստղագիտական մարմիններ Կատեգորիա:Աուգուստ Կոպֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դենիս Դավիդովի դաստակերտ
Դենիս Դավիդովի դաստակերտ (Усадьба Дениса Давыдова), դաստակերտ Մոսկվայում, Պրեչիստենկա փողոց, տուն 17/10 հասցեով։ Մշակութային ժառանգության հայտնաբերված օբյեկտ է ։
Պատմություն
XVIII դարի երկրորդ կեսին դաստակերտի համակառույցը, որը ներառում էր գլխավոր տունը, պարտեզը և կողաշենքերը, զբաղեցնում էր ամբողջ թաղամասը՝ Բարիկովի նրբանցքից մինչև Սեչենովի նրբանցք։ Գլխավոր շենքը կառուցվել է 1770-ական թվականներին՝ XVIII դարի առաջին կեսի ապարանքի հիման վրա։ Այդ ժամանակ կալվածքի տերը եղել է մոսկվացի ոստիկանապետ Նիկոլայ Պետրովիչ Արխարովը։ Շենքը կառուցվել է վաղ կլասիցիզմի ոճով։ Այդ նույն ժամանակ կառուցվել են նաև երկու կողմերից գլխավոր բակը պարսպած մեկհարկանի կողաշենքերը։ Դաստակերտը տուժել է 1812 թվականի հրդեհից, բայց վերականգնվել է։ Տունը պսակված էր կիսաշրջանաձև պատուհան ունեցող կիսահարկով, ճակատը զարդարված էր կրկնակի և միակի կորնթոսյան սյուներով՝ շքամուտքի երկու կողմերից։ 1830-ական թվականներին գլխավոր տան թևերին և կողաշենքերին հարկ է ավելացվել, իսկ 1869-1874 թվականներին ճարտարապետ Ա. Լ. Օբերը դրանք վերակառուցել է՝ փայտե շինությունները փոխարինելով քարե շինություններով։
Արխարովից հետո դաստակերտը պատկանել է գեներալ Դ. Ի. Բիբիկովին։ 1835-1837 թվականներին դաստակերտի սեփականատերն է եղել բանաստեղծ, 1812 թվականի Հայրենական պատերազմի հերոս, գեներալ-մայոր Դենիս Դավիդովը, նրան այստեղ հյուրընկալվել է Ալեքսանդր Սերգեևիչ Պուշկինը։ Հետագայում դաստակերտում տեղակայվել է Ս. Ա. Արսենևայի օրիորդաց վարժարանը։
Խորհրդային տարիներին այս տանը գործել է կոմկուսի շրջանային կոմիտեն։
Ճակատին փակցված է Դ. Դավիդովի հուշատախտակը, որի հեղինակն է Ա. Կոտիրևը ։ 1930-ական թվականների սկզբին տանն ապրել է հեղափոխական Վերա Ֆիգները ։
Ներկայումս դաստակերտը վերանորոգվել է, բայց օրիգինալ ինտերիերը կորսվել են, մեկ այլ տեղեկության համաձայն՝ պահպանվել է XIX դարի մի որմնանկար ։
Գրականություն
Կատեգորիա:Մոսկվայի շենքեր և կառույցներ
Գրանդ Ռեփիդս
Գրանդ Ռեփիդս (Grand Rapids), քաղաք ԱՄՆ-ի հյուսիսում գտնվող Միչիգան նահանգում, Միչիգանի՝ մեծությամբ երկրորդ քաղաքը (Դետրոյթից հետո) և առաջինը նահանգի արևմտյան մասում։ Տեղակայված է Միչիգան լիճ թափվող Գրանդ Ռիվեր գետի ափին։ Ըստ 2010 թվականի տվյալների՝ բնակչության թիվը հասնում է մինչև 188 հազար։
Տնտեսություն
Գրանդ Ռեփիդսը կահույքի արդյունաբերութան խոշոր կենտրոններից մեկն է։ Զարգացած է մետաղամշակումը, թղթի և քիմիական արդյունաբերութունները։
Արտաքին հղումներ
Կատեգորիա:1826 թվականին հիմնադրված բնակավայրեր Կատեգորիա:ԱՄՆ-ի համալսարանական քաղաքներ Կատեգորիա:ԱՄՆ-ի քաղաքներ
Դամ Դարա
Դամ Դարա, գետակ Արաքսի ավազանում, Դեղին (Զանգիմար) գետի համակարգում։
Գրականություն
Կատեգորիա:Հայկական լեռնաշխարհի գետեր Կատեգորիա:Արաքսի ավազանի գետեր
Առաջարկություն (ֆիլմ, 2009)
«Առաջարկություն» (The Proposal), Էնն Ֆլեթչերի ռոմանտիկ կատակերգությունը։
Սյուժե
Մարգարետ Թեյտը՝ «Ռուիկ ու Հանտ փաբլիշն» հրատարակչության գործադիր տնօրենը, խիստ ու անզիջում ղեկավար է, ում չեն սիրում իր ենթակաները։ Նա կանադացի է, և նրան սպառնում է արտաքսում, քանզի ավարտվել է աշխատանքային վիզայի ժամկետը։ Ցանկանալով խուսափել արտաքսումից՝ նա առանց երկար մտածելու որոշում է ամուսնանալ իր օգնականի՝ Էնդրյու Պեկստոնի հետ։ Սակայն Էնդրյուն հեշտ չի զիջում. նա ստիպում է, որ Մարգարետն իրեն առաջարկություն անի փողոցի մեջտեղում ծնկի իջած, ինչպես նաև բարձրացնի իր պաշտոնն ու հրատարակի իր ստեղծագործությունը, որի ձեռագիրը նա վաղուց տվել է Մարգարետին, ով նույնիսկ աչքի չէր անցկացրել այն։ Մարգարետը համաձայնում է։
Արտաքին հղումներ
Կատեգորիա:Էնն Ֆլետչերի ֆիլմեր Կատեգորիա:2009 ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ֆիլմեր հասունացման տարիքի մասին Կատեգորիա:2000-ականների ռոմանտիկ կինոկատակերգություններ Կատեգորիա:Լոս Անջելեսում նկարահանված ֆիլմեր Կատեգորիա:Touchstone Pictures ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:2000-ականների կինոկատակերգություններ Կատեգորիա:Ամերիկյան դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կանադայի մանկական թանգարան
Կանադայի մանկական թանգարան (Canadian Children's Museum), տեղակայված է Քվեբեկ նահանգի Գատինո քաղաքում գտնվող Կանադական պատմության թանգարանի ներսում։ Երկրի ամենահայտնի թանգարաններից մեկն է, այցելուների թիվը տարեկան կազմում է մոտավորապես կես միլիոն ։ Այն նաև Կանադայի խոշորագույն ցուցահանդեսային կենտրոնն է (30002մետր), հատուկ նախատեսված է մինչև 14 տարեկան երեխաների և նրանց մեծահասակ ուղեկիցների համար։ Տարածքի մեծ մասը նվիրված է թանգարանի մշտական ցուցադրությանը՝ «Մեծ արկածին» ։ Թանգարանը ներկայացնում է նաև ներքին կազմակերպված կամ այլ հաստատություններից ձեռք բերված հատուկ ցուցահանդեսների փոփոխման ծրագիր ։
Մանկական թանգարանը ղեկավարվում է Կանադական պատմության թանգարանի կորպորացիայի կողմից, որը հանդիսանում է դաշնային պետական կորպորացիա, որն իր հերթին պատասխանատու է Կանադական պատմության թանգարանին, Կանադայի պատերազմի թանգարանին, Կանադայի փոստային թանգարանին և Նոր Ֆրանսիայի վիրտուալ թանգարանին։
Պատմություն
Կանադայի մանկական թանգարանը բացվել է 1989 թվականին, երբ պատմության թանգարանը (այն ժամանակ հայտնի էր որպես քաղաքակրթության թանգարան) տեղափոխվել է Օտտավայի հյուսիսային հյուսիսում գտնվող իր ներկայիս շենքը։ Թանգարանը երկու անգամ ընդլայնվել է` 1994 թվականին և 2007 թվականին։ 2007 թվականի հուլիսի վերջին թանգարանն ընդունել է իր ութ միլիոներորդ այցելուին ։
Մեծ արկած
Թանգարանն իր «Մեծ արկած» մշտական ցուցադրությունը նկարագրում է որպես հայտնագործության ինտերակտիվ, միջմշակութային ճանապարհորդություն։ Թանգարանի տրամադրած անձնագրով և լավ երևակայությամբ այցելուները կարող են մեկնել Նիգերիա, Ճապոնիա, Հնդկաստան, Մեքսիկա, Ինդոնեզիա և այլ միջազգային ուղղություններով։ Նրանք կարող են այցելել մանկական սրճարան, զբոսնել շուկայից շուկա, անցնել անապատը, օգնել բեռնաթափել բեռնատար նավը։ Նրանք կարող են նաև նստել Պակիստանից ժամանած ձևավորված ավտոբուս, որը թերևս թանգարանի ամենասիրված արվեստի գործն է։ Կանադայի մանկական թանգարանի ընդհանուր նպատակն է ապահովել զվարճալի, գործնական միջավայր, որտեղ երեխաները կարող են ճանաչել աշխարհը և նրա մշակութային բազմազանությունը։
Հավաքածու
Մանկական թանգարանն իր մշտական ցուցադրությունում և ծրագրերում ունի 15000-ից ավելի առարկաներ, այդ թվում՝ արտեֆակտներ, խաղալիքներ, խաղեր, հագուստ, արվեստի գործեր, լուսանկարներ և այլ առարկաներ, որոնք վերաբերում են աշխարհի բոլոր երեխաներին, նրանց անցյալին ու ներկային։